KIRJALLINEN KYSYMYS E-2135/99 esittäjä(t): Bart Staes (Verts/ALE) komissiolle. Verovapaan kaupan lopettamisen vaikutus tax-free -alan työllisyyteen.



Virallinen lehti nro 225 E , 08/08/2000 s. 0057 - 0058



KIRJALLINEN KYSYMYS E-2135/99 esittäjä(t): Bart Staes (Verts/ALE) komissiolle (24. marraskuuta 1999) Aihe: Verovapaan kaupan lopettamisen vaikutus tax-free -alan työllisyyteen Verovapaiden tuotteiden myynti ns. tax-free -liikkeissä lopetettiin 1. heinäkuuta 1999. Liikkeissä myytiin tiettyjä tuotteita (esimerkiksi hajuvesiä, savukkeita ja alkoholia) verovapaasti kansainvälisten lentojen matkustajille. Verovapaan kaupan kieltäminen perustuu Eurooppa-neuvoston Kölnin huippukokouksessa 3.4. kesäkuuta 1999 antamiin päätelmiin soveltaa yhdenmukaisesti neuvoston 17. toukokuuta 1977 antaman kuudennen (arvonlisäveroa koskevan) direktiivin nro 77/388/ETY(1) kaksitoista artiklaa. Tämä artikla salli verovapaan myynnin jatkumisen yhteisössä aina 30. kesäkuuta 1999 asti. Euroopan unionissa vastustettiin verovapaan kaupan lopettamista voimakkaasti monista eri syistä, joista yksi oli sen kielteinen vaikutus työllisyyteen. Komissio ja neuvosto ovat pitäneet kiinni väitteestään, että verovapaan kaupan kieltäminen ei vähennä työpaikkojen määrää, mutta tax-free -alalla asiasta ollaan eri mieltä. Esimerkiksi Brysselin lentokentän (Zaventem) Sky Shop -myynti laski neljänneksen kesäkuun 1999 jälkeen, minkä takia johto näki tarpeelliseksi vähentää 60 kokopäiväistä työpaikkaa. 1. Kuinka monta kokopäiväistä työpaikkaa tax-free -liikkeissä oli Euroopan unionissa 1. tammikuuta 1999? 2. Kuinka monta kokopäiväistä työpaikkaa tax-free -liikkeissä oli Euroopan unionissa 1. kesäkuuta 1999? 3. Kuinka monta kokopäiväistä työpaikkaa tax-free -liikkeissä oli Euroopan unionissa 1. heinäkuuta 1999? 4. Kuinka monta kokopäiväistä työpaikkaa tax-free -liikkeissä oli Euroopan unionissa 1. lokakuuta 1999? 5. Katsooko komissio kysymyksiin 14 annettujen vastausten perusteella, että kokopäiväisten työpaikkojen määrä tax-free -liikkeissä on laskenut Euroopan unionissa? 6. Onko komissio sitä mieltä, että edellä mainittu työpaikkojen menettäminen johtuu verovapaan kaupan lopettamisesta Euroopan unionissa? Jos komissio on tätä mieltä, onko se valmis tarkistamaan verovapaan kaupan kieltämistä? Jos komissio ei ole tätä mieltä, miten se perustelee kokopäiväisten työpaikkojen määrän vähenemisen tax-free -alalla? (1) EYVL L 145, 13.6.1977, s. 1. Frederik Bolkesteinin komission puolesta antama vastaus (6. tammikuuta 2000) Komissio on aina myöntänyt, että yhteisön sisällä matkustaville tarjotun vero- ja tullivapaan myynnin lopettaminen saattaa vaikuttaa työllisyyteen. Tämän vuoksi komissio sopi vuonna 1991 neuvoston kanssa siirtymäkauden myöntämisestä verovapausjärjestelyjen poistamiseksi asteittain. Komissio antoi äskettäin neuvostolle tiedonannon yhteisön sisällä matkustaville tarjotun vero- ja tullivapaan myynnin poistamisen työllisyysnäkökohdista(1) Komissio vahvisti uudelleen, että verovapaan myynnin lopettaminen todennäköisesti vaikuttaa työllisyyteen. Vaikutuksen arvoitiin olevan kestoltaan rajoitettu, olevan paikallista ja lisäksi sen arvioitiin kohdistuvan tiettyihin alueisiin ja aloihin, eniten merenkulkuun. Tätä tulosta vahvistivat jäsenvaltioiden esittämät arviot verovapaan myynnin lopettamisesta yhteisön sisällä koskevan neuvoston päätöksen täytäntöönpanon ennakoitavissa olevista työllisyysvaikutuksista. Komission arvio osoitti kuitenkin myös, että tulojen kierrättäminen ja myynnin uudelleen sijoittaminen muualle saattaa hyvinkin johtaa työpaikkojen työpaikkojen syntymiseen. Komissiolla ei ole pyydettyjä tietoja verovapaiden myymälöiden työntekijämääristä. Syynä on se, että tilastotietoja on saatavissa vain koko vähittäiskauppa-alan työllisyydestä(2). Tämän vuoksi tarkastellessaan neuvoston päätökseen liittyviä työllisyysnäkökohtia komissio tukeutui toimialan arvioihin työpaikoista, joihin verovapaan myynnin lopettaminen vaikuttaa(3). Näistä yhdistelmäarvioista ei kuitenkaan käynyt ilmi verovapaiden myymälöiden työllisyyslukuja. Poistamisen työllisyysvaikutusten osalta komissio pyytää parlamentin jäsentä tutustumaan herra Daviesin tekemään kysymykseen E-1999/99(4) antamaansa vastaukseen. (1) KOM(1999) 65. (2) Retailing in the European Economic Area 1997, Luxembourg 1998, Euroopan komissio (Euroopan yhteisöjen tilastotoimisto, PO XXI). (3) Katso tiedonannon 5. kohta. (4) EYVL C 203 E, 18.7.2000, s. 109.